paragraph_text: Prvo je studirao matematiku i znanost na sveučilištu u Halleu. Potom se je nastavio školovati u Berlinu, gdje su na nj utjecali Christian Gottfried Ehrenberg i Johannes Peter Müller. 1847. je primio habilitaciju na sveučilištu u Jeni, gdje je postao pomoćnim profesorom tijekom sljedeće godine. 1855. je dobio mjesto profesora zoologije na sveučilištu u Krakovu (današnje Jagelonsko sveučilište). Poslije je predavao na sveučilištima u Grazu (od 1857.) i Strasbourgu (od 1872.).